  Виталий Пронин Бадӟым сюресозь 3 иськем люкаськоз.Можга ёросысь Вуж Юбера гуртэ шумпотон вуиз: гуртсы пумысен федерал трасса дорозь асфальт кисьтӥзы. Кылем арня пумын сое усьтонэ пыриськиз Удмуртилэн Тӧроез Александр Соловьёв.Бадӟым сюресозь 3 иськем люкаськоз. Юберае рейсовой автобус лэземын ӧвӧл,  сюрес нӧд. Александрово гурт поселенилэн кивалтӥсез Михаил Бузанов верамъя, Юбераын 340 кузя улӥсез. Ваньзы машина воземенызы ушъяськыны уг быгато. Соин Можга городозь вуыны туж шугъясько. Михаил Вячеславович туннэ ёросысь кивалтӥсьёсын вераське гуртозь рейс усьтон пумысен. Гуртоос солы туж шумпотысалзы. Уката ик али асфальтсы кылдӥз.- Улонмы ик шулдыргес луиз кадь, - шуэ Михаил Бузанов. - Гуртоос бен урам кузя но асфальт возьмало. Но сюресмы воксё ветлонтэм ӧвӧл на.Ёросын туэ 7 сюрес лэсьтэмын. Ваньмыз со «Удмуртиысь сюресъёс» программая.- Можга ёрос - шаерамы огез адӟем карымонэз, - сюрес усьтонысен шуиз Александр Соловьёв. - Гуртоос ужаны быгато. Соослэсь улон-вылонзэс капчиятон - ми вылын. Туэ шаерамы нырысьсэ 100 иськем гурт сюресъёсты выльдыны быгатӥмы. Таӵеез берло 10 ар ӵоже ӧй вал на.Елена Сараматова Туспуктӥз А. Поздеев   